open-index/open-wikipedia-markdown huggingface dataset:
Victoria Martín

**Victoria Martín de la Cova** (Madril, 1989ko azaroaren 7a) madrildar umoregilea, gidoilaria, telebistako aurkezlea eta irrati-laguntzailea da.

## Biografia 
Kazetaritzan lizentziaduna da Juan Carlos Erregea Unibertsitatean, eta gidoi masterra du zineman eta telebistan. Trebakuntza osatzeko, Komunikazioan eta Komunikabideetan eta Marketinean eta Analitika Digitalean espezializatutako ikastaroak egin zituen. PRISA taldeko ekoizlea eta esataria izan zen M80-n.

## Ibilbide profesionala 
2017an, Nacho Pérez-Pardorekin batera, YouTube *Living Postureoko* kanala sortu zuen, kultura aberatsaren parodiari buruzkoa. Sare sozialetan lortutako arrakastak Yun kolaboratzaile gisa sartzeko aukera eman zion: *No te pierdas nada*, YouTuben ezagutarazi zuen paper bera interpretatuz. Denborarekin, pertsonaiatik alde egin zuen, eta bere atal propioa hasi zuen, izen errealarekin.

2018an, Esther Gimeno eta Pilar de Franciscorekin batera, emakumeen ahalduntzeari buruzko antzezlana estreinatu zuen. Lan horretan bakarrizketak, *sketchak* eta zuzeneko kantak konbinatzen dira.

2019an, Movistarren #0 kanalerako bi saiotan hasi zen lanean, gidoilari lanean *La resistencia saioan* eta kolaboratzaile *Las que faltaban* saioan. Geroago, urte horretan bertan, *Problemas del primer mundo* aurkeztu zuen, Atresmediaren programa bat.

2020an YouTuben bi umoregileri buruzko *Válidas* telesaila estreinatu zuen. Telesailaren nondik norakoa hauxe da: Une txarra igaro ondoren, bikotekide izatea erabaki zuten, arrakasta soziala lortzeko. Victoria Martín eta Carolina Iglesiasek idatzi eta interpretatutako telesaila Nacho Pérez-Pardok zuzendu zuen. Telesailak Estatuko Serie Onenaren saria eta Publikoaren Saria jaso zituen Carballo Interplay jaialdiaren VII. edizioan. 

2020an, Carolina Iglesiasekin batera, *Estirando el chicle* podcast-a sortu zuen. Lehen denboraldi autoekoitzi eta grabatu baten ondoren, *Estirando el chicle* saioa Podium Podcast-ek fitxatu zuen. Hiru denboraldi igaro ondoren, *Estirando el chicle* Espainian gehien entzuten diren podcast-en artean dago Spotify eta Apple Podcast-en zerrendetan. 

2021eko irailean, Ana Morgaderekin batera, aurkezle gisa lan egiten hasi zen Europa FMko programan, eta: *No te pierdas nada* eta, gero, hasi eta bi hilabete geroago, erretiratu, arazo pertsonalak direla eta.  2021era arte, *Badoo* programan ere parte hartu zuen *Este es el mood*, 

2022ko urrian, *Malas Personas* bakarkako podcast-a estreinatu zuen Podimo-n.

## Sariak eta intzatespenak 
* 2020ko *Validas* telesailak Estatuko Serie Onenaren saria eta Publikoaren Saria jaso zituen Carballo Interplay jaialdiaren VII. edizioan
* 2021eko urrian, Podiumek Podcast-en emandako *Estirando el chicle* de Martín eta Carolina Iglesias podcast-ak Ondas saria jaso zuen podcast onenarengatik edo emisio digitaleko programagatik. Aitortza hori *ex aequo* eman zioten Radio Primavera Sound-eko Deforme semanal ideal total podcast-ari, Lucía Lijtmaer eta Isa Calderónek zuzendu, ekoitzi eta gidatutakoa.

## Erreferentziak 
## Kanpo estekak
Sergio Gonella

**Sergio Gonella** (Asti, 1933ko maiatzaren 23a - *ibidem*, 2018ko ekainaren 19a) italiar futbol epailea izan zen.

1965ean egin zuen debuta Italiako Serie An. Nazioarteko lehiaketan Alemania eta Txekoslovakiaren arteko 1976ko Europako Futbol Txapelketako finala zuzendu zuen, eta 1978ko Munduko Futbol Txapelketan Argentina eta Herbehereen arteko finala ere arbitratu zuen. 1998tik 2000ra Italiako Arbitroen Elkarteko presidentea izan zen.
Thesprotia maculata

***Thesprotia maculata*** *Thespidae* familiaren *Mantodea* intsektu espeziea da. Brasilgo eta Boliviakoa da. 

## Erreferentziak 
## Kanpo estekak 
* :Texas A&M University.
Romualdo Arppi Filho

**Romualdo Arpi Filho** (Santos, 1939ko urtarrilaren 7a - *ibidem*, 2023ko martxoaren 4a) brasildar futbol epailea izan zen.

Hiru partida arbitratu zituen 1986ko Munduko Futbol Txapelketan, Argentina eta Alemaniaren arteko finala barne. Munduko Txapelketako final bat arbitratu zuen bigarren epaile brasildarra izan zen.

1968, 1980 eta 1984ko Joko Olinpikoetan futbol lehiaketan ere epaile izan zen.
Mujinga Kambundji

**Mujinga Kambundji** (Berna, 1992ko ekainaren 17a) suitzar atleta da, abiadurazko lasterketatan espezializaturik dagoena. Munduko eta Europako hainbat txapelketa irabazi ditu.

## Ibilbidea 
Mujinga Kambundji Bernan jaio zen, aita kongotarra du eta ama suitzarra. 2009an Tamperen gazte mailako txapelduna izan zen 4 x 100 m errelebotan. 2010an 20 urtez azpoki 200 metroko lasterketako Suitzako errekorra ezarri zuen. 2013an Berna utzi eta Mannheimera (Alemania) aldatu zen Jacques Cordey entrenatzailearekin lan egitera.

2022an Europako txapelduna izan zen 200 metrotan eta Munduko Indoor txapelduna 60 metrotako lasterketan.

## Nazioarteko emaitzak 
## Errekorrak 
## Erreferentziak 
## Kanpo estekak 
*  Mujinga Kambundjiren webgune ofiziala
Eva Llorach

[|thumb|260px|[Eva Llorach, Goya Sariak 2019]]
[thumb|260px|[Eva Llorach,CEC domina jasota, 2018]]
**Eva Llorach** (Murtzia, 1979ko urriaren 21a) murtziar antzerki, zinema eta telebistako aktorea da. 2019an Goya saria lortu zuen, aktore berri onenaren saria.

## Biografia 
Murtziako Arte Dramatikoko Goi Eskolan, William Laytonen laborategian, Juan Carlos Corazza estudioan, eta John Strasberg-ekin ikasi zuen. 

## Aktore ibilbidea 
Besteak beste, *Eva en la nube*, Jorge Izquierdoren *Once días de julio*, Carlos Vermuten *Diamond flash* eta Magical girl lanak eta Juan Cavestanyren *Gente en sitios* film luzeen protagonista izan da. Antzerkian, besteak beste, *Urinetown* eta *Maté a un tipo*, *El desperdiciado trabajo del amor* edo *Aún no consigo besar* eta Diego Bagnera zuzendari eta dramagile argentinarraren *Este sueño que llamamos realidad* interpretatu ditu.

Danza-Teatro izeneko talde eta konpainietan parte hartu du. Dramatizazioekin lankidetzan aritu da, Murtziako Unibertsitateko Hezkuntza Fakultateak eta Murtziako Abokatuen Elkargoak Bitartekaritza enpresarekin lankidetzan emandako bitartekaritza-masterretan, 2008tik 2013ra.

2019ko otsailaren 2an, Goya Sarien 33.edizioan, Goya saria jaso zuen, *Quién te cantará* filmean Violeta pertsonaiaz egindako interpretazioagatik.

## Filmografia 
### Zinema 
### Telebista 
## Sariak eta izendapenak 
[eskuinera|thumb|276x276px|[Emilio Gutiérrez Caba|Emilio Gutiérrez Cabaren eskutik jaso zuen Eva Llorachek CECren 2018ko aktore berriaren domina ]]

## Erreferentziak 
## Kanpo estekak
Kautxu butiliko

**Kautxu butilikoa** kopolimero bat da isobutilenoa eta isoprenoa monomero legez usatuz prestatzen dena. Erreakzio-nahastean % 98 isobutilenoa izaten da eta % 2 isopreno. Katioi-polimerizazioz prestatzen da.

erdian|thumb|610x610px|Kautxu butilikoaren egitura
thumb|179x179px|Kautxu butilikozko eskunarruak

## Erabilera 
Kautxu butilikoa airearekiko iragazezina da eta, ondorioz, aireari eustea behar den aplikazio askotan baliatzen da, adibidez pneumatikoen ganberetan. Horretaz gain zigilatzaileetan, itsasgarrietan eta lubrifikatzaileetan usatzen da besteak beste. Txikleak egiteko ere baliatzen da kautxu butilikoa elastikotasuna emateaz gain itsasteko gaitasuan ere ematen dio produktuari.

## Erreferentziak 
## Kanpo estekak
Diego Barros Arana

**Diego Jacinto Agustín Barros Arana** (1830eko abuztuaren 16a - 1907ko azaroaren 4a) txiletar irakaslea, legegilea, ministroa eta diplomatikoa izan zen. XIX. mendeko Txileko historialari garrantzitsuena da. Bere lan nagusia Txileko Historia Orokorra (gaztelaniaz : Historia General de Chile) 15 liburukiko lan bat da, nazioaren historiaren 300 urte baino gehiago hartzen dituena.

Barros Arana euskal jatorrikoa zen.  Hezitzailea eta diplomazialaria ere izan zen. Instituto Nacionaleko zuzendaria izan zen, institutu publiko batean, eta Txileko Unibertsitatean.

## Erreferentziak 
## Kanpo estekak
Luis Eyzaguirre

**Luis Armando Eyzaguirre Silva**, **Fifo** izenez ere ezaguna (1939ko ekainaren 22a) txiletar futbolari ohia da. *Ballet Azul* izenez ezagutzen den Universidad de Chile futbol taldean atzelari postuan jokatu zuen, eta harekin bost txapelketa nazional irabazi zituen.

1959ko Amerikako Txapelketan  jokatu zuen eta FIFAko Munduko Kopan hirugarren postua lortu zuen Txileko selekzio nazionalarekin 1962ko FIFA Munduko Txapelketan eta Santiagoko guduan Txile eta Italiaren artean 2. multzoko partidan gertatutako jokalarietako bat izan zen. 1966ko FIFA Munduko Txapelketan partida bat jokatu zuen.  Bere garaiko eskuineko onenetarikotzat hartu zuten, Djalma Santos brasildarraren ondoan. 39 partida jokatu zituen bere herrialdearekin 1959 eta 1966 artean  FIFAk futbolaren mendeurrena ospatzeko oroimenezko partidan jokatzera gonbidatutako jokalarietako bat izan zen.

## Erreferentziak 
## Kanpo estekak
Akroleina

**Akroleina** konposatu organikoa da CH2=CHCHO formula duena. Aldehido asegabeen artean sinpleena da. Likido kolorge eta usain garratzekoa da.

## Prestakuntza 
Akroleina industrian prestatzen da propenoa oxidatuz metal oxidoen bidez katalisi heterrogeneoz.

CH3CH=CH2 + O2 → CH2=CHCHO + H2O

Glizerinatik abiatuz ere presta daiteke akroleina. Berau, 280 C-tara berotuta deskonposatu egiten da akroleina emanez.

(CH2OH)2CHOH → CH2=CHCHO + 2 H2O

Akroleina ere sintetiza daiteke formaldehidoaren eta azetaldehidoaren kondentsazioz.

HCHO + CH3CHO → CH2=CHCHO + H2O

## Erabilera 
Akroleina narritatzailea denez arma kimiko gisa bailatu izan da. Frantziako armadak akroleina usatu zuen Lehen Mundu Gerran esku-granadak eta artileriako obusak betetzeko.

Egun biozida gisa baliatzen da uretako belar gaiztoak eta algak tratatzeko.

Akroleinak bi funtzio-talde dituenez, aukera hori baliatzen da hainbat sintesi kimikoetan, adibidez, metionina aminoazidoa sintetizatzeko.

## Osasun-arriskuak 
Akroleina toxikoa da eta larruazalaren, begien eta arnasbideen narritatzaile bortitza.

## Erreferentziak 
## Kanpo estekak
Rodrigo Galilea

**Rodrigo Galilea Vial** (1973ko uztailaren 19a) Txileko politikaria da, eta gaur egun Txileko Senatuko kidea da.  Era berean, Txileko Diputatuen Ganberako kide izan zen.  

## Erreferentziak 
## Kanpo estekak 
* BCN Profila
Paula Frías Allende

**Paula Frías Allende** (1963ko urriaren 22a - 1992ko abenduaren 6a)  Isabel Allende idazle txiletar-amerikarraren alaba zen hezitzailea eta psikologoa izan zen. Haren aitona Salvador Allenderen lehengusua zen, 1970etik 1973ra Txileko presidentea.    Hil ondoren, bere amak fundazio bat sortu zuen Paularen izenean lanean jarraitzeko.

## Biografia 
Allendek Venezuelan eta Espainian kokatutako komunitate pobretuetarako humanitario gisa lan egin zuen, hezitzaile eta psikologo gisa zituen gaitasunak erabiliz. Ernesto Diazekin ezkondu zen Venezuelan, 1991n. 

1991n, Paula koman sartu zen, porfiriaren konplikazioak ospitaleratu ostean.  Botikaren akats batek garuneko kalte larriak eragin zizkion, egoera begetatibo iraunkor batean utziz. Bere amak Kaliforniako ospitale batera eraman zuen eta gero bere etxera, non hil zen 29 urte zituela 1992ko abenduaren 6an 

## Fundazioa eta memoriak 
Isabel Allendek 1996ko abenduaren 9an sortu zuen Isabel Allende Fundazioa, bere alaba omentzeko. *Paula* bere liburu autobiografikoa berari eskainia dago.  Fundazioa "emakumeen eta haurren oinarrizko eskubideak ahalduntzeko eta babesteko sustatzen eta zaintzen dituzten programak laguntzera bideratuta dago". 

## Erreferentziak 
## Kanpo estekak
Jose Antonio Gómez Urrutia

**José Antonio Gómez Urrutia** (1953ko abenduaren 18a) Txileko abokatua, Alderdi Erradikal Sozialdemokratako politikaria eta bere alderdiko senatari eta presidente ohia da.  Michelle Bacheleten bigarren gobernuko Defentsa ministro ohia eta Justizia ministro ohia da.

## Erreferentziak 
## Kanpo estekak
Esne Bidearen jatorria (Tintoretto)

***Esne Bidearen jatorria*** Italiako Pizkunde garaiko Tintoretto maisu berantiarraren margolan ospetsua da. Mihise gainean olio-pintura da, eta 1575-1580 artean egin zuen. Jatorriz Orleans bildumakoa, Londresko National Gallery museoan ikus daiteke gaur egun. 

## Esanahia 
Mitoaren arabera, Herakles haurra bere erdi arreba zen Ateneak Herarengana eraman zuen. Ondoren, jainkosaren babesa garrantzitsua izan zen. Herak Herakles zaindu zuen pena eman ziolako. Bere bularra eskaini zion baina haurrak min eragin zion. Orduan Herak bere ondotik alde egin zuen eta haren bularreko esnea zeruetan zabaldu zen, horrela Esne Bidea sortuz. Heraren esneari esker Heraklesek botere handiak, naturaz gaindiko eskumenak lortu zituen.

## Erreferentziak 
## Ikus, gainera 
* Esne Bidearen sorrera (Rubens)

## Kanpo estekak 
* Margolana definizio handian, Google arten.
* :Tintoretto's *The Origin of the Milky Way*, Smarthistory, bideoa.
* :[*The Origin of the Milky Way* (podcast: Miranda Hinkley & Karly Allen, National Gallery(https://eu.wikipedia.org/wiki/National_Gallery) Londres, 2009ko otsaila.)]
Buck Shelford

**Wayne Thomas "Buck" Shelford** (Rotorua, 1957ko abenduaren 13a) Zeelanda Berriko errugbilari ohia da, hirugarren lerroko erdiko postuan aritzen zena. 1986-1990 bitartean, 22 test-partida jokatu zituen Zeelanda Berriko selekzioarekin eta, besteak beste, 1987ko Munduko Errugbi Kopa irabazi zuen. All Blacksen Ka Mate haka suspertzen eta duintzen ahalegindu zen.

## Palmaresa 
### Zeelanda Berriko selekzioa 
* Munduko Errugbi Kopa
** irabazlea: 1987

## Erreferentziak 
## Kanpo estekak
Gibel-onddo

**Gibel-onddoa** (*Russula mustelina*) *Russulaceae* familiako onddo espezie bat da. Jateko ona eta bilatua. Kozinatu ondoren oso atsegina da ahosabaian.

## Deskribapena 
**Kapela:** 5 eta 10 (12) cm bitarteko diametrokoa, subglobosoa, gero hemisferioa, azkenik ganbil-laua edo zertxobait deprimitua. Ertza leuna, inkurbatutik laura. Azala erdiraino bereizgarria, matea, koipetsu-likatsua eta belusatua; arre-gamuza koloretik okre-horixkara edo okre-hurraren kolorera doana, okre koloreko eremu mugatuekin.

**Orriak:** Estu, subadnatetatik emarginatuetara, eta horietako batzuk urkilatuak; zuri-krema kolorekoak eta zahartzean ertzetik abiatuta, okre antzeko kolorez zikinduaz; ertzak osoak eta kolore berekoak.

**Hanka:** 3 eta 9 (10) cm arteko garaierakoa eta 1,5 eta 2 (3) cm bitarteko lodierakoa, zilindrikoa, lodia, gogorra, leuna edo zimurtsu-pruinaduna, batez ere goialdean; zuria, baina okre antzeko kolorez zikinduta batez ere oinarrian.

**Haragia:** Trinkoa, lodia, zuria, baina okre zurbil kolorekoa ebakitzean; ia usaingabea edo gaztarena eta hurraren zapore gozokoa.

**Etimologia:** Latinetik dator *Russula* hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. *Mustelina* epitetoa ere latinetik dator, "fuina" hitzetik. Animalia honen azalaren antzeko kolorea duelako.

## Jangarritasuna 
Jangarri bikaina.

### Nahasketa arriskua 
Duen koloreagatik biltzean, *Boletus edulis* eta *Boletus aestivalis* onddo gazteekin nahas daiteke, baina hauek himenioan tutuak dituzte.

## Sasoia eta lekua 
Udan eta udazkenean hazten da koniferoen basoetan, batez ere izeien basoetan.

### Banaketa eremua 
Europa, Ipar Amerika.

## Erreferentziak 
## Kanpo estekak
Gary Rossington

**Gary Robert Rossington** (Jacksonville, Florida, 1951ko abenduaren 4a – Milton, Georgia, 2023ko martxoaren 5a) estatubatuar musikari eta egile abeslaria izan zen, Lynyrd Skynyrd Southern rock taldeko kidea.

Beisbol zalea The Rolling Stones entzun ondoren, musikan aritzea erabaki zuen. Beisbolean jokatuz Ronnie Van Zant eta Bob Burns ezagutu zituen eta elkarrekin musika talde bat osatu zuten Allen Collins gitarristarekin eta Larry Junstrom baxu jotzailearekin. Hainbat izen izan ondoren, taldeak Lynyrd Skynyrd izena hartu zuen 1969an. Taldeko gitarra-jotzailea izan zen Gibson Les Paul bat erabiliz.

Rossingtonek hezur haustura larriak izan zituen 1977ko urriaren 20ko hegazkin-istripuan. Istripuan taldeko hiru kide hil ziren, haien artean Ronnie Van Zant laguna.

Lynyrd Skynyrd taldean jo zuen hil arte eta, gainera, 1980an Allen Collinsekin batera Rossington Collins Band taldea sortu zuen.

Rossington izan zen Lynyrd Skynyrden jatorrizko kideen artean bizirik atera zen azkena.
Rita O'Hare

'''Rita O'Hare** (jaiotzez **McCulloch'''; 1943, Belfast, Irlanda &ndash; Dublin, 2023ko martxoaren 3a), irlandar politikari errepublikar bat izan zen. Sinn Féin alderdiko idazkari nagusia izana, 1998-2023 artean AEBetan alderdi horretako ordezkaria izan zen.

Belfast hirian irlandar familia nazionalista batean jaio eta politikan eskubide zibilen aldeko ekintzaile gisa hasi zen, ondoren irlandar errepublikar mugimenduko kide egin eta 1980ko eta 1990eko hamarkadetan An Phoblacht egunkariaren editorea izan zen. Hedabide horretako publizitate zuzendaria ere izan zen, Danny Morrison ordezkatuz.

1972an Ipar Irlandan atxilotua izan zen, 1971ko urrian Britainiar Armadako Frazer Paton ofizialaren aurkako atentatu saiakerarengatik, baita armak izateagatik ere. Ondorioz, Irlandako Errepublikara ihes egin eta familiarekin Dublin hiriburuan bizitzen jarri zen. Sinn Féin alderdiak bere kasua Britainiar Gobernuari aurkeztu zion Ipar Irlandara atxilotzeko arriskurik gabe itzultzea baimendu ziezaion.

1979an aurrez Behin-behineko IRArentzako armak kontrabandoz ekartzeagatik Limerickeko espetxean 3 urteko zigorra bete ondoren aske gelditu zen. 1978an espetxean zela Irlandako Errepublikako Auzitegiak Ipar Irlandarako estraditatze agindua ezereztatu zuen.

## Kanpo estekak
Saskatoon

**Saskatoon**, Kanadako Saskatchewan probintziako hiririk handiena da. 2021eko erroldaren arabera 266.141 biztanle zituen.
Prince Albert Parke Nazionala

**Prince Albert Parke Nazionala** (; Kanadako Saskatchewan probintzian dagoen parke nazional bat da. Saskatoon hiritik 200 kilometro iparraldera dago.

1927an sortu zen eta 3.874 km²-ko azalera du. Hontz Gris (1988-1938) kontserbazionista bertan bizi izan zen.

## Iruditegia 

2005-10-09_2-03-30_PM_0194.jpg|Baso mistoa.
Greyowls_cabin_ajawaan_lake.jpg|Hontz Grisen etxola.
BoundaryBogWoodTrail.jpg|Bidezidorra.
First Snow Waskesiu 5.jpg|Waskesieu ibaia elurpean.

## Erreferentziak 
## Kanpo estekak 
* Prince Albert Parke Nazionala, Kanadako Parkeak
Mujaddara

**Mujaddara** (), **mejadra**, **mudardara** edo **myadra** izenez ere ezaguna, dilista-errezeta da, gariarekin (bulgurrarekin) edo arrozarekin egosi eta tipula frijituak eta oliba olioa gehitzen zaizkiona. "Esauren gogokoa" ere deitu izan zaio, Bibliari erreferentzia eginez.

## Ezaugarriak 
Dilista prestatuak oso ezagunak dira Ekialde Hurbilean eta errezeta askoren parte dira. *Mujaddara* oso plater ezaguna da Ekialde Ertaineko herrialdeetan, barazkiekin edo barazkirik gabe zerbitzatu daiteke: eta berdin zerbitzatzen dute hotza edo beroa. Gaur egun, Libanoko edo Palestinako sukaldaritzako plater ezagunenetako bat da. Jatorri apaleko jakitzat hartzen da, baliabide gutxiko jendearen janaria. Siriar juduek astean bitan jaten dute plater hau: beroa ostegunetan eta hotza igandeetan.

## Aldaerak 
Bi mujaddara-aldaera daude: horia eta marroia. Dilista gorriak aldaera horian erabiltzen dituzte, eta berdeak, berriz, marroian. Bada khichdi (edo, kedgeree) izeneko antzeko plater bat, oso ezaguna Indian eta Erresuma Batuko komunitate indiarraren artean.

## Erreferentziak 
## Kanpo estekak
Hontz Gris

**Archibald Stansfeld Belaney **, ezizenez **Hontz Grisa**, , (1888ko irailaren 18a, Hastings, Ingalaterra &ndash; 1938ko apirilaren 13a, Prince Albert, Kanada), ingeles kontserbazionista, ehiztaria eta idazlea izan zen. Hasieran batez, bizialdi osoan eta hil arte amerindiar gisa aurkeztu eta jendeak hala zela sinistu arren, gerora egindako ikerketek hala ez zela eta gizon zuria zela jakinarazi zuten. 

1906an Kanadara ailegatu zen. 1931n Riding Mountain Parke Nazionalan bizitzen jarri zen, Kanadako naturguneak eta amerindiarri buruzko artikulu eta liburuak idatziz, haiekiko miresmen handia baitzuen. Ondoren, bertako bere bikotearekin batera isolatuagoa zela iruditzen zitzaien Prince Albert Parke Nazionalera lekualdatu ziren.

## Zinema 
* *Grey Owl* (1999), Pierce Brosnan aktoreak antzeztu zuen.

## Kanpo estekak
Faunus

**Faunus**, antzinako landa-jainko italiarra zen, garai erromatar klasikoan, Pan jainko grekoaren atributuekin identifikatu zena. Faunus bi modutan gurtzen zen: artzaintza eta larreen jainko gisa batetik, eta jainko orakular eta profetiko gisa. Landa guneetan gurtua zen, larreen eta abere saldoen ugalkortasun-emaile gisa. Aurrerago, basoetako jainko bihurtu zen, basoko soinuak, eta haren ahostzat hartu zuten. *Faunalia* jaialdia, abenduaren 5ean egiten zena, landa guneetako biztanleek ospatzen zuten, otordu handiekin eta alaitasunez.
erdian|thumb|Fauno dantzaria. Brontzezko II. mendeko estatua.*Museo archeologico nazionale di Napoli.*

Saturnoren biloba izaki, eta Picusen seme, Faunus, erdi gizaki, erdi ahuntz gisa irudikatzen zen askotan, grekoen satiroen imitazioan eta  faunoak izeneko antzeko izakien konpainian. Faunus latinoen errege eta Latinusen aita zen Eneas Italiara iristean . Virgilioren Eneidaren arabera, Faunusek Latinusi esan zion Lavinia alaba (Latinusen alaba eta Faunusen biloba) atzerritar batekin ezkon zezan, Eneasekin, alegia.

Pan bezala, Faunus ere ezkontzaren errituarekin lotu zen, eta berari eskainitako urteko jaialdiak arauen askatzearekin ospatzen ziren. Luperkalian, Erroman otsailean ospatzen zen ugalkortasunaren jaialdian, ahuntzez jantzitako gazteak karriketan zehar ibiltzen ziren ahuntz-larruzko uhala astinduz. Ez zen ordea, jainko hiritarra, landa eremuekin lotzen baitzuten erromatarrek.

## Erreferentziak 
## Kanpo estekak
Riding Mountain Parke Nazionala

**Riding Mountain Parke Nazionala** (; Kanadako Manitoba probintzian dagoen parke nazional bat da. Manitoba Escarpment mendilerroan dago.

1933an sortu zen eta 2.269 km²-ko azalera du. Hontz Gris (1888-1938) kontserbazionistari esker eremu natural honek herrialdean ospea bereganatu zuen.

## Iruditegia 

RidingMountain_4.jpg|Ekialdeko sarbidea.
Deep_Lake_-_Riding_Mountain_National_Park.JPG|Deep aintzira.
RMNPVisitorscenter.JPG|Interpretazio zentroa.
Sunset on Clear Lake - Flickr - Dusty J.jpg|Clear aintzira.

## Erreferentziak 
## Kanpo estekak 
* Riding Mountain Parke Nazionala, Kanadako Parkeak
Lisbeth Añez

**Lisbeth Auxiliadora Añez Tohmi**, **Mamá Lis** izenez ere ezaguna, Venezuelako giza eskubideen aldeko ekintzailea da.

## Ibilbidea 
2014ko Venezuelako protestetan, Caracaseko toki publikoetan, Altamiran, Chacaon eta Las Mercedesen, Nicolas Maduroren gobernuaren aurka protesta egiteko, astez aste kanpatu zuten gazteei janaria eta ura ematen zien emakumeen erakundeko kide izan zen, eta Mamá Lis izenarekin ezagutzen hasi zen. Segurtasun indarrek kanpamenduak desegin eta hamarnaka ikasle atxilotu ondoren, Añezek janaria eta tresnak eraman zizkien preso zeuden kartzeletara. Batzuk atxilotzetik ihes egin zuten arren, arropa, diru edo baliabiderik gabe geratu ziren jatorrizko egoerara itzuli ahal izateko, eta Añezek horietako batzuk zaindu zituen.

## Atxiloketa 
2017ko martxoaren 31n, Añezek Optika Karoniko gerente izateari utzi zion, Estatu Batuetara joateko eta zuen hepatitisarentzako tratamendu bat ebaluatzeko. Maiatzaren 11n, 2017ko Venezuelako protestetan, Kontrainteligentzia Militarreko Zuzendaritza Nagusiko (DGCIM) funtzionarioek atxilotu zuten, Maiquetiako Nazioarteko Aireportuan zegoela. Ondoren, auzitegi militar batean auzipetu zuten, matxinada militarra eta aberriari traizioa egitea leporatuta, zibila izan arren. Hurrengo egunean, Luis Almagro Amerikako Estatuen Erakundeko idazkari nagusiak Añezen «beharrezko prozesuaren eta giza eskubideen urraketa» salatu zuen, eta auzitegi militar batek «frogarik gabe» epaitu izana. Abuztuaren 11n, *Human Rights Foundation* (HRF) gobernuz kanpoko erakundeak Añez berehala eta baldintzarik gabe askatzeko eskatu zion gobernuari, agintariek Añezi bizi-tratamendu medikoa jasotzea galarazi ziotela salatuz. Haren abokatu defendatzaileak, Alfredo Romerok, *Foro Penal* GKEko zuzendariak, hainbat irregulartasun adierazi zituen, «justifikaziorik gabeko» harrapatze-agindu batetik hasita, «ez baitu konbikzio-elementurik». Leporatu zizkioten delituak ustez protestak antolatzen ari ziren pertsonekin kolaboratzeagatik erlazionatuta zeuden, eta haien ebidentzia WhatsAppeko elkarrizketak eta audioak izan ziren, legez kanpo berrikusitako telefono mugikorrean aurkitutakoak. Helicoiden, ezin izan zuten ez senideek ez defendatzaileek bisitatu, eta, beraz, ordurako ezin izan zuten haren osasun-egoera egiaztatu.

2017ko irailaren 6an, lau hilabeteko atxiloketaren ondoren (118 egun), kautelazko neurri bat lortu zuen, eta ikerketekin jarraitzen zuten bitartean askatu zuten, baldintza batekin: zortzi egunean behin Justizia Jauregiaren aurrean aurkeztu behar zuen, herrialdetik irten gabe eta komunikabideen aurrean deklaratu gabe. 2019an, Añezek Nazio Batuen Giza Eskubideetarako Goi Mandatariarekin izandako bilera batean parte hartu zuen, Michelle Bachelet Venezuelan izan zenean, preso politikoen kasuak salatzeko.

## Erreferentziak 
## Kanpo estekak 
* "Acción por la libertad"-en web orria
Margit Korondi

**Margit Korondi** (Celje, Jugoslavia, 1932ko ekainaren 24a - Las Vegas, 2022ko martxoaren 6a) hungariar gimnasta izan zen.

1952ko Udako Olinpiar Jokoetan Helsinkin eta 1956koan Melbournen lehiatu zen. Lehenengoetan sei domina irabazi zituen eta bigarrenetan bi.

1952an urrezko domina irabazi zuen barra asimetrokoen proban, zilarrezkoa taldekako ariketetako proban eta brontzezkoa proba orokorrean, oreka-barran, zoruan eta aparatu guztietan.

1956an urrezko domina irabazi zuen taldekako aparatuen proban eta zilarrezkoa taldekako proba konbinatuan.
Yassi Ashki

**Yasaman Ashki**, **Yassi Ashki** izenez ezagunagoa, *RAH* Fundazioaren eta *Ctrl + S* webgunearen sortzaile den Irango osasun-ekintzailea da.

## Ibilbidea 
Ashki Teheranetik (Iran) Estatu Batuetara joan zen 2011n, Indianako Unibertsitatean ikastera.

Ondoren, taldea berrogeita hamar pertsona baino gehiagora zabaldu zen, eta bi fundatzaileek gobernuz kanpoko erakunde bat zuzentzen dute orain, Estatu Batuetan *RAH Foundation* gisa eta Iranen *Ctrl + S* gisa erregistratua.

## *Mah-e Asal* 
Ashki 2018ko maiatzaren 29an gonbidatu zuen *Mah-e Asalek* (Irango zuzeneko telebista-saio ezaguna), bere esperientziak azaltzeko. Iranen giza papilomaren birusaren aurkako txertoen beharraz ere hitz egin zuen, eta GPBa diagnostikatu ziotela adierazi zuen, batzuetan GIB/hiesaren antzekoak diren sintomak dituen nahasmendu autoimmunea, alegia, sistema immunologikoari eragiten diona. Elkarrizketa horren ostean, Rakhshān Banietemad zinema zuzendari eta gidoilari irandarrak Ashkiri laguntzeko konpromisoa hartu zuen. Ashkit-en iruzkin eztabaidagarriak zalantzan jarri eta kritikatu zituzten pertsonek eta hainbat iturrik, informazio faltsua edo engainagarria edukitzeagatik.
## Erreferentziak 
## Kanpo estekak 
* RAH Fundazioaren web orri ofiziala.
* Ctrl + S erakundearen webgune ofizial
Clarisse Iribagiza

**Clarisse Iribagiza** (1988ko urtarrilaren 28a) informatikari ruandarra da. Teknologia mugikorreko *HeHe Limited* enpresaren sortzaileetako bat da eta haren zuzendari nagusia. UNCAD konferentziako "eTrade for Women Advocates from the developing world" taldeko zazpi emakumetako bat da. Horren aurretik, Afrika ekialdeko enpresa-sortzaileen *Inspire Afrika* reality show-aren lehenengo denboraldiaren irabazlea izan zen.

## Biografia 
Iribagizak Ruandako Unibertsitate publikoko Zientzia eta Teknologia Eskolan ikasi zuen eta teknologiako enpresa emergentei buruzko programa batean parte hartu zuen Massachusettseko Teknologia Institutuan (MIT).

Oraindik ikaslea zenean, *HeHe Labs* enpresa sortu zuen. Enpresak merkataritza elektronikorako euskarria eskaintzen du. Tokiko hornitzaileekin egiten du lan, online dendak sortzeko aukera ematen du eta bi milioi bezero izatera iritsi da. *GirlHub*-ekin elkartu zen, Ruandako neskengan anbizioa sortzeko asmoz. Helburua neskak IKTetan eta oro har teknologian eta diseinuan trebatzea eta pentsamendu kritikoan heztea da.

2012an, Afrikako enpresa-zuzendarien gailurrean, Iribagiza Afrikako 20 eragileetako bat izendatua izan zen. 2013an, Jeannette Kagame-k, Ruandako Lehen Damak, Imbuto Fundazioaren "Celebrating Young Rwandan Achievers" saria eman zion (Cyrwa2013).

2017an, ''OkayAfrica's 100 Women'' emakumeetako baten izendapena jaso zuen. Iribagizak Garapenerako Afrikako Bankuan lehendakaritzako gazteriaren aholkularitza-taldean parte hartzen du.
thumb|Iribagizarekin batera sarituak: Claudia de Heredia, Helianti Hilman, Nina Angelovska, Patricia Zoundi Yao eta Xiaofei Yao. "eTrade for Women Advocates"
2019an, Merkataritza eta Garapenari buruzko Nazio Batuen Konferentziak garapen bidean den munduko merkataritza elektronikorako zazpi emakume defendatzaileetako baten izendapena eman zion, "eTrade for Women Advocates"
* 2021, Young Global Leader, "World Economic Forum"-ek emana
* 2019, "eTrade for Women Advocates"
* Italiako LSDP (Lo Spazio della Politica) gogoeta-taldeak Iribagiza izendatu zuen bere 100 pentsalari onenen artean.
## Erreferentziak 
## Kanpo estekak 
*  Clarisse Iribagiza,  LinkedIn
*  Summary of Inspire Africa Season one, Youtube, 2012
*  Meet eTrade for Women Advocate Clarisse Iribagiza, eTrade for all, Youtube
*  eTrade for Women Masterclass, Fireside Chat with Clarisse Iribagiza, eTrade for all, Youtube, 2020
Hizkuntza Gutxituetako Hiztun Gazteen Topaketa

**Hizkuntza Gutxituetako Hiztun Gazteen Topaketa** (**HIGA)** mundu osoko hizkuntza gutxituetako hiztun gazteak batzen dituen topaketa da. Gasteizen (Araba) izaten da. 

Askotariko soziolinguistika hariak jorratzen dira bertan: hizkuntza mailako aktibismoa, intersekzionalitatea, hizkuntza biziberritzeak, aldarrikapenak, ingurune digitalak, hizkuntza komunitateen arteko elementu komunak... 

UNESCOk Higa aukeratu du Hizkuntza Indigenen Nazioarteko Hamarkada barruko ekitaldi ofizial gisa.

## Edizioak 
### I. edizioa 
2011n izan zen eta Bretainia, Korsika, Galizia, Katalunia, Valentzia, Mallorca eta Euskal Herriko hiztun gazteak elkartu zituen.

### II. edizioa 
2018an 35 hizkuntza gutxituetako 75 gazteren parte hartzea izan zuen.

### III. edizioa 
2021ean COVID-19ak eraginda, jardunaldien zati handi bat online egin behar izan zen.

### IV. edizioa 
2023ko uztailaren 17tik 21era bitartean izango da Gasteizen eta 75 gazte baino gehiago biltzeko asmoa du ekimenak.

## Bultzatzaileak 
### Antolatzaileak 
*Beñat Garaio soziolinguista.
* Morgan Lincy Fercot bretoiera aktibista.
* Gasteizko udalaren Euskara eta Gazteria zerbitzuak.

### Babesleak 
Hizkuntza Politika Sailburuordetza, Badalab, Arabako Foru Aldundia, Bizkaiko Foru Aldundia, Euskarabidea, Gipuzkoako Foru Aldundia.

### Batzorde Akademikoa 
Euskaltzaindia, EHU, ELEBILAB ikerketa taldea, Munduko Hizkuntza Ondarearen Unesco Katedra, Udako Ikastaroak, Soziolinguistika Klusterra, Rise Up.

### Laguntzaileak 
Garabide, YEN/JEV, NPLD, Global Voices, Etxepare Euskal Institutua.

### Ekimen ofiziala 
UNESCOren Hizkuntza Indigenen Nazioarteko Hamarkada, EHUko Udako Ikastaroak.

## Erreferentziak 
## Kanpo estekak 
* Webgune ofiziala
Zianoakrilato

**Zianoakrilatoak** erreakzio azkarreko itsasgarri-familia bat da, erabilera zabala duena etxean, medikuntzan eta industrian. *Loctite* ezaguna zianoakrilato bat da.
thumb|168x168px|Poli(etil 2-zianoakrilato)aren egitura
Azido 2-zianoakrioikoaren esterrak dira, hala nola, metil 2-zianoakrilatoa, etil 2-zianoakrilatoa eta butil 2-zianoakrilatoa. Zianoakrilatoak azkar polimerizatzen dira uraren presentzian eta kate luze eta sendoak formatzen dituzte.

## Polimerizazioa 
Etil 2-zianoazetatoa da itsasgarrien formulazioan usatzen den monomerorik ohikoena. Zianoazetatoaren C=C loturek kate-polimerizazio azkarra pairatzen dute uraren hidroxido ioien presentzian. Finean, anioi-polimerizazioa gertatzen da.
erdian|thumb|592x592px|Metil 2-zianoakrilatoaren polimerizazioa
Hezetasun-maila normal batek pizten du erreakzioa eta segundo gutxiren buruan irekitako itsasgarri-ontzian azala eratzen hazten da. Horren ondorioz, fabrikatu ondoren zianoakrilatoak urte beteko bizia du itxitako ontzian eta hilabetekoa behin irekiz gero.

## Erabilera 
Zianoakrilatoak itsasgarri gisa usatzen dira nagusiki. Eragintasun handiz itsasten dituzte substantzia asko portzelana, plastikoak, metalak, giza azala, zuntz naturalak, kotoia, artilea eta larrua besteak beste.

Zianoakrilatoek, butil eta oktil zianoakrilatoek bereziki, albaitaritzan eta medikuntzan erabilera zabala dute. Jada 1970eko hamarkada baino lehen hezurrak lotzeko erabiltzen ziren animaliengan. Zianoakrilato-sprayak Vientnamgo Gerran baliatu zituzten AEBetako indar armatuek zauritutako soldaduen odol-jarioak murrizteko ospitalera eramateko bidean. Zauri, ebaki eta urradurak suturarik gabe sendatzeko ere baliatzen dira.

Auzi-medikuntzan gainazal ez-porotsuetan hatz-marka latenteak agerrarazeko baliatzend ira zianoakriolatoak.

Zianoakrilato sendotua kentzeko azetona oso disolbatzaile egokia da.

## Erreferentziak 
## Kanpo estekak
1926ko Bost Nazioen Txapelketa

**1926ko Bost Nazioen Txapelketa** Errugbi txapelketa honen hamabigarren ekitaldia izan zen (guztira 39.a). 1926ko urtarrilaren 3an hasi eta apirilaren 2an bukatu zen. Eskoziak eta Irlandak garaipen partekatua lortu zuten.

## Puntuazio sistema 
Entseguak hiru puntu balio zituen eta gauzatzeak beste bi. Dropak lau puntu balio zituen eta zigor kolpeak hiru.

Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

## Sailkapena 
|-
!bgcolor="#efefef" width="20"|
!bgcolor="#efefef" width="195"|Taldea
!bgcolor="#efefef" width="20"|Puntuak
!bgcolor="#efefef" width="20"|Jokatuak
!bgcolor="#efefef" width="20"|Irabaziak
!bgcolor="#efefef" width="20"|Berdinduak
!bgcolor="#efefef" width="20"|Galduak
!bgcolor="#efefef" width="20"|Alde
!bgcolor="#efefef" width="20"|Aurka
!bgcolor="#efefef" width="20"|Diferentzia
|- bgcolor=#D0E7FF align=center
| 1 ||align=left|  **Eskozia** ||**6**||4||3||0||1 || 45 || 23 || +22
|- bgcolor=#D0E7FF align=center
| 1 ||align=left| 20px|Irlanda **Irlanda** ||**6**||4||3||0||1 || 41 || 26 || +15
|- 
| 3 ||align=left|  Gales ||**5**||4||2||1||1 || 26 || 24 || +2
|- 
| 4 ||align=left|  Ingalaterra ||**3**||4||1||1||2 || 38 || 39 || -1
|-
| 5 ||align=left|  Frantzia ||**0**||4||0||0||4 || 11 || 49 || -38
|-
|}

## Partidak 
## Sariak 
## Palmaresa 
1926 arteko bakarkako garaipenak.

(*) 1889ko garaipena kontuan hartuta

## Erreferentziak 
## Kanpo estekak 
* Sei Nazioen Txapelketako webgune ofiziala
Scary Movie 4

***Scary Movie 4*** (euskaraz *Beldurrezko Filma 4*), 2006ko David Zucker estatubatuarrak zuzendutako beldurrezko komedia film bat da. Anna Faris, Regina Hall,  Craig Bierko, Bill Pullman, Anthony Anderson, Carmen Electra, Chris Elliott, Kevin Hart, Cloris Leachman, Michael Madsen, Phil McGraw, Leslie Nielsen, Shaquille O'Neal eta Molly Shannon aktoreek antzeztu zuten.

*Scary Movie* (2000), *Scary Movie 2* (2001) eta *Scary Movie 3* (2003) aurrekariak eta *Scary Movie 5* (2013) jarraipena ditu.

## Argumentua 
Oraingoan, Cindy Campbell (Anna Faris) xaloak etxez-etxeko erizaintzan ogibidea atera nahi du, horregatik etxe sorgindu eta mamudun batean bizi den atso nazkagarri bat zaintzeko lana onartuko du. Horri, gizonezko bizilagun ederra eta Lur planetaz nagusitu nahi duten estralurtarrak gehitu beharko dizkio... eta film saila honetako heroia eta protagonistak heriotzaz haratagoko seinaleak argitzen saiatzen den bitartean bere burua beste abentura ero batean murgilduko du. Baina hori ez da maitasuna ustekabeko tokietan topatu eta mundua suntsiketa masibo batetik salbatzeko oztopo izango. Bienbitartean, Cindyk hegazkin istripu izugarriak jasan, neska ausart eta itsuekin topo egin, herriko inozoak eta rap-abeslari arloteekin topo egin eta mamu eta estrarlurtarren ipurtzuloei ere aurre egin beharko die. 

## Aktoreak 
* Anna Faris: Cindy Campbell
* Regina Hall: Brenda Meeks
* Craig Bierko: Tom Ryan
* Leslie Nielsen: Baxter Harris presidentea
* Bill Pullman: Henry Hale
* Anthony Anderson: Mahalik Phifer
* Kevin Hart: CJ Iz
* Beau Mirchoff: Robbie Ryan
* Conchita Campbell: Rachel Ryan
* Molly Shannon: Marilyn
* Michael Madsen: Oliver
* Chris Elliott: Ezekiel
* Carmen Electra: Holly
* Cloris Leachman: Emma Norris
* Garrett Masuda: Japoniar mutilaren mamua
* Craig Mazin: Saw Villian (ahotsa)
* DeRay Davis: Marvin
* Henry Mah: Koji jauna
* Patrice O'Neal: Rashed / CrackHead
* Tomoko Sato: Japoniar emakumearen mamua
* Kathryn Dobbs: Eskolako irakaslea
* Bryan Callen: Harper agentea
* David Zucker: Zoltar (ahotsa)
* Angelique Naude: Zerbitzaria
* Rorelee Tio: Yoko
* Allison Warren: Poloniar ordezkaria
* Edward Moss: Michael Jackson
* Champagne Powell: Don King
* Dave Attell: Laban-jaurtitzailea
* John Reardon: Jeremiah
* Kimani Ray Smith: Gizon ebakiduna
* Dale Wolfe: Ala deltako gizona

### Kameoak 
* Shaquille O'Neal: Bere burua antzeztuz
* Phil McGraw doktorea: Bere burua antzeztuz
* Simon Rex: George Logan
* Charlie Sheen: Tom Logan (krediturik gabe)
* Debra Wilson: Oprah Winfrey
* James Earl Jones: Narratzailea / Bere burua antzeztuz
* Holly Madison, Bridget Marquardt eta Kendra Wilkinson, Tomen oheko neskak
* Lil Jon: Bere burua antzeztuz
* Fabolous: Bere burua antzeztuz / pistolaria
* Chingy: Bere burua antzeztuz
* Crystal Lowe: Chingyren neska
* Bubba Sparxxx: Kapusaiduna
* Bone Crusher: Kapusaiduna
* YoungBloodZ: Beren buruak antzeztuz
* Michael McDonald: Tiffany Stone (emakume boxeolaria)

## Kanpo estekak 
* IMDBko fitxa irakurgai
Azetona zianohidrina

**Azetona zianohidrina** konposatu organikoa da C4H7NO formula duena, zianohidrinen klasekoa. Metil metakrilatoa sintetizatzeko usatzen da, alegia, poli(metil metakrilato) polimero ezagunaren monomeroa.

Azetona zianohidrina oso toxikoa da hidrogeno zianuroa libratzen duelako deskonposatzean.

## Sintesia 
Laborategian azetona zianohidrina prestatzeko sodio zianuroa eta azetona nahastu egiten dira eta ondoren azidotzen da.

CH3COCH3 + NaCN ->[H^+]CH3C(OH)(CN)CH3

## Erabilera 
Azetona zianohidrinaren erabiera handiena metil metakrilatoa prestatzea da. Alabaina, beste sintesi kimiko batzuetan ere baliatzen da, azobisisobutironitrilo hasarazle erradikalarioa prestatzeko adibidez.

## Erreferentziak 
## Kanpo estekak
1928ko Bost Nazioen Txapelketa

**1928ko Bost Nazioen Txapelketa** Errugbi txapelketa honen hamalaugarren ekitaldia izan zen (guztira 41.a). 1928ko urtarrilaren 2an hasi eta apirilaren 9an bukatu zen. Ingalaterra izan zen txapelduna partida guztiak irabazita.

## Puntuazio sistema 
Entseguak hiru puntu balio zituen eta gauzatzeak beste bi. Dropak lau puntu balio zituen eta zigor kolpeak hiru.

Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

## Sailkapena 
|-
!bgcolor="#efefef" width="20"|
!bgcolor="#efefef" width="195"|Taldea
!bgcolor="#efefef" width="20"|Puntuak
!bgcolor="#efefef" width="20"|Jokatuak
!bgcolor="#efefef" width="20"|Irabaziak
!bgcolor="#efefef" width="20"|Berdinduak
!bgcolor="#efefef" width="20"|Galduak
!bgcolor="#efefef" width="20"|Alde
!bgcolor="#efefef" width="20"|Aurka
!bgcolor="#efefef" width="20"|Diferentzia
|- bgcolor=#D0E7FF align=center
| 1 ||align=left|  **Ingalaterra** ||**8**||4||4||0||0 || 41 || 22 || +19
|- 
| 2 ||align=left| 20px|Irlanda Irlanda ||**6**||4||3||0||1 || 44 || 30 || +14
|- 
| 3 ||align=left|  Gales ||**2**||4||1||0||3 || 34 || 31 || +3
|- 
| 3 ||align=left|  Eskozia ||**2**||4||1||0||3 || 20 || 38 || -18
|-
| 3 ||align=left|  Frantzia ||**2**||4||1||0||3 || 30 || 48 || -18
|-
|}

## Partidak 
## Sariak 
## Palmaresa 
1928 arteko bakarkako garaipenak.

(*) 1889ko garaipena kontuan hartuta

## Erreferentziak 
## Kanpo estekak 
* Sei Nazioen Txapelketako webgune ofiziala
Mariko (krater)

**Mariko** Artizarreko talka krater bat da. 11,2 kilometro diametroko zabalera du. Bere izena Nazioarteko Astronomia Elkarteak 1997an jarri zion. Mariko Japoniako emakumezko izen arrunta da; izen hori jartzeko 20 km baino gutxiagoko diametroa duten Artizarreko kraterrentzako planeta-nomenklaturaren arauak hartu ziren kontutan.

Krater hau Venusko V-36 lau angelukoan dago.

## Erreferentziak 
## Kanpo estekak
Faustina Hasse Hodges

Faustina Hasse Hodges (Malmesbury, 1823ko abuztuaren 7a &ndash; Filadelfia, 1895eko otsailaren 4a) britainiar jatorriko organo-jole eta musikagile estatubatuarra izan zen.

## Biografia 
Malmesburyra (Ingalaterra) jaio zen, Edward Hodges organo-jole eta konpositorearen alaba. Familia osoa Ingalaterratik Amerikako Estatu Batuetara joan zen 1838an. Faustina Hodgesek musika irakasten zuen bitartean Brooklyn eta Filadelfiako elizatan organo-jole gisa lan egin zuen.

1850eko hamarkadan hasi zen piano eta organorako abestiak eta musika argitaratzen. Aitaren biografia ere idatzi eta argitaratu zuen. Filadelfian hil zen.

## Obrak 
Hauek dira bere lan garrantzitsuenak:

* ''L'amicizia (Adiskidetasuna)*
* *Tantum Ergo Opus 65, 2.a*
* *Bizitza salmoa* (testua: Henry Wadsworth Longfellow)
* Ametsak: amets bat (testua::Henry Wadsworth Longfellow)
* *Egun tristea* (testua: Henry Wadsworth Longfellow)
* *Hildako santuak* (testua: Henry Wadsworth Longfellow, Ernst Stockmann-en lanaren arabera)
* *Arrosondoa'' (testua: W.W. Caldwell)

## Erreferentziak 
## Kanpo estekak  
*  International Music Score Library Projet-i (IMSLP)
* Hodgesen dokumentuen errekarka Ameriketako Estatu Batuetako Kongresuko Liburutegian (PDF)
Paulus Moreelse

**Paulus Moreelse** (Utrecht, 1571 - *ibidem*, 1638ko martxoaren 6a) herbeheretar margolaria izan zen.

Michiel Jansz. van Mierevelt Delfteko erretratu-margolariaren ikaslea izan zen. Ikasketa bidaia bat egin zuen Italiara eta han erretratu enkargu ugari jaso zituen. 1611n bere jaioterrian Abraham Bloemaertekin margolari gremio bat sortu zuen. Erretratugile ezaguna izan zen Zazpi Herbehere Batuen Errepublika osoan.

Gainera, historiako margolan batzuk eta pastoraletako margolan artalde eta artzainekin egin zituen. Arkitekto ere aritu zen, eta 1626an Utrechten Catharinenpoort portua egin zuen.Arkitekto ere aritu zen, eta 1626an Utrechten Catharijnepoort portua egin zuen. Beharbada Vleeshuisen egilea ere izan zen.

## Iruditegia 

Maria van Utrecht by Paulus Moreelse - 1615.jpg|*Maria van Utrecht*, 1615 (Rijksmuseum, Amsterdam).
Paulus Moreelse - Venus and Cupid - WGA16210.jpg|Venus eta Kupido, 1617 Hermitage, San Petersburgo.
Portret van een man, vermoedelijk uit het geslacht Pauw Rijksmuseum SK-C-1440.jpeg|*Gizon baten erretratua*, 1625 (Rijksmuseum, Amsterdam).
Johanna Martens (Moreelse).jpg|*Johanna Martens*, 1625 (Prado, Madril).
Moreelse, Paulus - Girl with a Mirror, an Allegory of Profane Love - 1627.jpg|*Neska ispiluduna, maitasun profanoaren alegoria*, 1627 (Fitzwilliam Museum, Cambridge).
Vertumnus and Pomona 1630 Paulus Moreelse.jpg|*Vertumnus eta Pomona*, 1630 (Museum Boijmans Van Beuningen, Rotterdam).
Een herderin Rijksmuseum SK-A-276.jpeg|*Artzaina*, 1630 (Rijksmuseum, Amsterdam).
Moreelse, Paulus - Mythological Portrait - 1633.jpg|*Erretratu mitilogikoa*, 1633 (Museum of Fine Arts, Boston)
Girl at a mirror, by Paulus Moreelse.jpg|Ispiludun neska, 1632 (Rijksmuseum, Amsterdam)

## Kanpo estekak
Para todos, exemplos morales, humanos y divinos . en que se tratan diversas ciencias, materias y facultades . repartidos en los siete dias de la semana

***Para todos, exemplos morales, humanos y divinos . en que se tratan diversas ciencias, materias y facultades . repartidos en los siete dias de la semana*** 1702an, Iruñean, Juan Pérez de Montalbán (1602-1638) idazle madrildarrak Alonso Pérezen inprimategian plazaratu zuen liburua da. Gaztelaniaz argitaratu zen. Lehenengo edizioa 1635ekoa da.

Liburua benetako saski-naski bat zen, elementu hauekin osatuta: adibide moralak, bi auto, lau komedia, hiru eleberri eta katalogo bat.

Liburu hau Montalbánen ezagunena izan zen. Boccaccioren *Dekamerona* liburuan moduan, hemen ere egileak narrazio eskema bat ezartzen du eta bertan elementu desberdinak sartzen doaz. Antza denez, Jerónimo de Villayzán antzerkigilearen aurkako erreferentzia badira; antza, arteko etsaitasuna plagio baten ondorioz izan zen. 

Francisco de Quevedok, bestetik, asko haserretu zen liburu honekin. Haserrearen arrazoia edukietako batzuen harrokeria eta moral eskasagatik zen. Baina baita ere Quevedok Montalbánen aita kritikatu zuen zeren eta, antza, *Buscón*en edizio pirata bat atera zuelako. Quevedok zion Montalbán Lope de Vega plagiatzaile eskasa zela eta *Para todos* liburua "eltzea bezalako liburu ustela" zela uste zuen.

## Erreferentziak 
## Kanpo estekak 
* :Liburuaren bertsio digitala.
Homolisi

Kimikan **homolisia** lotura kobalentearen haustura simetrikoa da, karga bereko bi partikula eratzen dituena. Homolisian jatorrizko loturako bi elektroiak sortutako bi partikuletan banatuko dira. Heterolisi esaten zaio haustura simetrikoa ez denean.
 Fitxategi:Homolysis_(Chemistry)_V.1.svg
Prozesuan behar den energiari loturaren disoziazio-energia esaten zaio. Disoziazioa pasatzeko beharrezkoa den energia erradiaziotik, uhin ultramoreetatik esaterako, edo berotuz lortzen da. 

Homoisi-prozesuetan erradikalak sortzen dira.

## Erreferentziak 
## Kanpo estekak
Artearen maistra handiak

**Artearen maistra handiak** bildu zituen Jordi Vigué arte-historialariak. 2002. urtean argitaratu zuen izen bereko lana erreferentziazko liburua da, denboran zehar emakume margolarien eta heuren lanen berri izateko.

Liburuaren hitzaurreak emakumeen arteari buruzko "ahanztura-hutsuneak eta iritzi kontraesankorrak" 'betetzeko' motibazioa adierazten du. Jarraian aitortu zuen oso gai zabala erabiltzeko zailtasunak izan zituela, baina, denborak aurrera egin ahala, pintoreei buruzko aipamen labur bat egin ondoren, emakumeen zerrenda hau egin zuen, eta sarrera bakoitzak irudi batzuk ditu:

## Liburuko emakume-zerrenda 
## Erreferentziak 
## Kanpo estekak
Heterolisi

Kimikan **heterolisia** lotura kobalentearen haustura asimetrikoa da, karga desberdineko bi partikula eratzen dituena: anioia eta katioia. Heterolisian jatorrizko loturako bi elektroiak sortutako bi partikuletako batek bakarrik hartuko ditu. Homolisi esaten zaio haustura simetrikoa denean. 
 474x474px
Heterolisia lotura bakunekin soilik gertatzen da.

Heterolisian beharrezkoa den disoziazio-energia homolisian baino txikiago da.

## Erreferentziak 
## Kanpo estekak